CELEX: 31993R2420
Language: el
Date: 1993-08-31 00:00:00
Title: ΚΑΝΟΝΙΣΜΟΣ (ΕΟΚ) αριθ. 2420/93 ΤΗΣ ΕΠΙΤΡΟΠΗΣ της 31ης Αυγούστου 1993 που καθορίζει, για το μη εκκοκισμένο βάμβακα, την πραγματική παραγωγή για την περίοδο εμπορίας 1992/93, προσδιορίζει για την περίοδο 1993/94 την εκτιμώμενη παραγωγή και καθορίζει το ποσό κατά το οποίο θα μειωθεί η τιμή στόχου για την περίοδο 1994/95

Avis juridique important

|

31993R2420

ΚΑΝΟΝΙΣΜΟΣ (ΕΟΚ) αριθ. 2420/93 ΤΗΣ ΕΠΙΤΡΟΠΗΣ της 31ης Αυγούστου 1993 που καθορίζει, για το μη εκκοκισμένο βάμβακα, την πραγματική παραγωγή για την περίοδο εμπορίας 1992/93, προσδιορίζει για την περίοδο 1993/94 την εκτιμώμενη παραγωγή και καθορίζει το ποσό κατά το οποίο θα μειωθεί η τιμή στόχου για την περίοδο 1994/95  

Επίσημη Εφημερίδα αριθ. L 222 της 01/09/1993 σ. 0037 - 0037 Φινλανδική ειδική έκδοση: Κεφάλαιο 3 τόμος 52 σ. 0053  Σουηδική ειδική έκδοση: Κεφάλαιο 3 τόμος 52 σ. 0053 

ΚΑΝΟΝΙΣΜΟΣ (ΕΟΚ) αριθ. 2420/93 ΤΗΣ ΕΠΙΤΡΟΠΗΣ της 31ης Αυγούστου 1993 που καθορίζει, για το μη εκκοκισμένο βάμβακα, την πραγματική παραγωγή για την περίοδο εμπορίας 1992/93, προσδιορίζει για την περίοδο 1993/94 την εκτιμώμενη παραγωγή και καθορίζει  το ποσό κατά το οποίο θα μειωθεί η τιμή στόχου για την περίοδο 1994/95Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, και ιδίως το πρωτόκολλο αριθ. 4 σχετικά με το βάμβακα, όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως από το συνημμένο πρωτόκολλο αριθ. 14,  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενίσχυσης του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 1554/93 (2), και ιδίως το άρθρο 11,  τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοστούν στο πλαίσιο της κοινής γεωργικής πολιτικής (3), και ιδίως το άρθρο 9 παράγραφος 1,  Εκτιμώντας:  ότι το άρθρο 7 παράγραφος 1 του κανονισμού (ΕΟΚ) αριθ. 2169/81 προβλέπει ότι η εκτιμώμενη παραγωγή βάμβακα πρέπει να καθορίζεται κάθε έτος, λαμβανομένων ιδίως υπόψη των ποσοτήτων για τις οποίες έχει ζητηθεί η ενίσχυση- ότι η εφαρμογή του κριτηρίου αυτού  έχει σαν αποτέλεσμα τον καθορισμό της πραγματικής παραγωγής για την περίοδο εμπορίας 1992/93 στο επίπεδο που αναφέρεται κατωτέρω- ότι το άρθρο 8 του κανονισμού (ΕΟΚ) αριθ. 2169/81 προβλέπει ότι η εκτιμώμενη παραγωγή βάμβακα πρέπει να καθορίζεται πριν από την αρχή κάθε περιόδου εμπορίας- ότι, βάσει των διαθέσιμων στοιχείων, είναι σκόπιμο να καθοριστεί η εκτιμώμενη παραγωγή για την  περίοδο εμπορίας 1993/94, όπως αναφέρεται κατωτέρω- ότι, κατ' εφαρμογή του άρθρου 2 παράγραφος 2 του κανονισμού (ΕΟΚ) αριθ. 1964/87 του Συμβουλίου της 2ας Ιουλίου 1987 για την προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 της πράξης προσχώρησης της Ελλάδας  (4), όπως τροποποιήθηκε τελευταία από τον κανονισμό (ΕΟΚ) αριθ. 1553/93 (5), σε περίπτωση που η εκτιμώμενη ποσότητα υπερβεί τη μέγιστη εγγυημένη ποσότητα, πρέπει να μειωθεί η ενίσχυση σύμφωνα με τα κριτήρια που προβλέπονται στην εν λόγω παράγραφο- ότι,  εντούτοις, για την περίοδο εμπορίας 1993/94 η μείωση της ενισχύσεως περιορίζεται στο 15 % της τιμής στόχου, αλλή η μείωση που υπερβαίνει το όριο αυτό μεταφέρεται επί της τιμής στόχου της επόμενης περιόδου εμπορίας εντός του ορίου του 5 %- ότι η εφαρμογή  των προαναφερόμενων διατάξεων έχει σαν αποτέλεσμα τον καθορισμό της μείωσης της ενίσχυσης σε ποσά ίσα με εκείνα που αναφέρονται κατωτέρω για το 1993/94, και μια μείωση της τιμής στόχου για το 1994/95- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1992/93, η πραγματική παραγωγή συσπόρου βάμβακα καθορίζεται σε 984 617 τόνους.  2. Για την περίοδο εμπορίας 1993/94:  - η εκτιμώμενη παραγωγή καθορίζεται σε 1 067 433 τόνους,  - η μείωση η οποία εφαρμόζεται στο ποσό της ενίσχυσης καθορίζεται σε 20,293 Ecu ανά 100 χιλιόγραμμα.  3. Η τιμή στόχου της περιόδου εμπορίας 1994/95 θα μειωθεί κατά 5,073 Ecu ανά 100 χιλιόγραμμα.  Άρθρο 2  Ο παρών κανονισμός αρχίζει να ισχύει από την 1η Σεπτεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Αυγούστου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 154 της 25. 6. 1993, σ. 23.  (3) ΕΕ αριθ. L 387 της 31. 12. 1992, σ. 1.  (4) ΕΕ αριθ. L 184 της 3. 7. 1987, σ. 14.  (5) ΕΕ αριθ. L 154 της 25. 6. 1993, σ. 21.